Diari Oficial de la Generalitat Valenciana


Sumari del DOGV 6677, del 23-12-2011 (2011/12564)

Notificació del laude emés per la Junta Arbitral de Transports de València. Expedient número V-44/2011.
-------------------------------------------------------------------------------------------------------

### Dades del document

Número de DOGV
:   6677

Data del DOGV
:   23-12-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/12817


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-44/2011. [2011/12185]  
Ramón Escrig Moreno, president de la Junta Arbitral de Transports de València, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Actiu Transport, SA, que s'ha dictat laude en l'expedient de referència, i ja que no sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Aurora Costa Vicente. Carlos Virosque Verdú. Secretària-vocal: Amparo Peris Catalá. Parts. Reclamant: Actiu Transport, SA, representada per Irene Tamayo Ramos. Reclamat: Bodegas Torroja, SL, que no compareix a l'acte de la vista.  
A València, 17 d'octubre de 2011, a les 17.25 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-44/2011, i es procedix a la realització de la vista oral respecte de la reclamació següent: impagament de ports. Incompareixença de la reclamada.  
  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a la vista per al dia 17.10.2011 per mitjà d'un escrit rebut el 29.09.2011 per Araceli García López (empleada), segons queda acreditat amb l'avís de rebut expedit pel servici de Correus i que consta en l'expedient.   
  
Iniciada la vista es concedix la paraula a la reclamant que deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant, en la seua qualitat de transitària, va contractar la realització d'un transport el 23.06.2010. El transport contractat va ser des de Requena (València-Espanya) fins a Essex (Londres-Gran Bretanya). A continuació es va passar al cobrament la factura núm. 040253 de 15.07.2010 per un import de 2.400,00 euros. Es vol assenyalar l'error existent en l'inici de la demanda en què consta com a import reclamat la quantitat de 2.204,00 euros, i que s'hauria d'haver fixat l'import de la factura i el valor del transport en 2.400,00 euros.   
Realitzades diverses gestions de cobrament sense aconseguir-ho és per això que s'interposa la present demanda, i se sol·licitat que una vegada que siga reconegut el seu dret es condemne la reclamada al pagament de la quantitat total de 2.400,00 euros, més els interessos legals meritats.   
Sense altres circumstàncies a afegir-hi es dóna per conclosa la vista.  
S'apliquen els fonaments jurídics següents:  
1. La competència territorial de la Junta està determinada en els articles 6 i 7.2 del Reglament de la LOTT (Reial Decret 1211/90).  
2. La submissió, de la qual res s'al·lega, està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: "es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat".  
3. Ja que es tracta d'un transport internacional, la normativa aplicable és el Conveni de 19 de maig de 1956, al qual es va adherir Espanya per l'Instrument de 12 de setembre de 1973 (Ministeri d'Afers Estrangers, BOE de 7 de maig de 1974, núm. 109). Contracte de transport internacional de mercaderies per carretera (CMR), modificat pel Protocol de 5.07.1978, al qual es va adherir Espanya per l'Instrument de 23.09.1982 (Direcció de l'Estat) publicat en el BOE de 18.12.1982 núm. 203, que establix per a qüestions de competència el que s'ha regulat en l'article 31.1 a). No obstant això i atés que el CMR no constituïx una regulació completa i sistemàtica dels transports de mercaderies per carretera, les seues llacunes s'han de completar acudint a les normes materials internes dels estats, per la qual cosa supletòriament s'aplicaran el Codi de Comerç, LOTT i el seu Reglament i la resta de normes d'aplicació general.  
4. És determinant la circumstància que les dos parts litigants són empreses amb residència mercantil a Espanya, i s'ha perfeccionat, per tant, el contracte de transports sota la legislació espanyola que invoquem. No hi ha motiu fundat en dret que mantinga que l'actuació de les juntes arbitrals de transports hagen de circumscriure's només a les controvèrsies nascudes com a conseqüència del transport de caràcter intern. En este sentit només s'ha de considerar d'aplicació el que establix l'article 33 del CMR que diu: "El contracte de transport pot contindre una clàusula que atribuïsca competència a un tribunal arbitral, a condició que esta clàusula establisca que el mencionat tribunal arbitral aplicarà este conveni".   
Insistint en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport regulat en este, la qual cosa en este cas fa plenament aplicable el sotmetiment a la Junta Arbitral de Transports de València.  
Atés que per tot allò que s'ha exposat pot ser determinada la competència territorial i la submissió a l'arbitratge amb les disposicions legislatives que assenyala l'ordenament espanyol, per la qual cosa, en qualsevol cas, esta Junta Arbitral de València es declara competent per a resoldre esta controvèrsia.  
5. Dels fets relatats es desprén que el transport reclamat es va realitzar sense cap inconvenient, la qual cosa determina el dret de cobrament a favor de la reclamant.  
Cal assenyalar que la demandada no ha presentat cap al·legació (a pesar d'estar degudament notificada) referent a la quantia i a la reclamació de la factura ressenyada i que consta en l'expedient degudament notificada.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Actiu Transport, SA, representada per Irene Tamayo Ramos contra Bodegas Torroja, SL, ja que dels fets relatats, dels documents probatoris i de les declaracions efectuades s'establix que efectivament el demandant és creditor en el pagament del transport realitzat.  
Per tot això Bodegas Torroja, SL, haurà d'abonar a Actiu Transport, SA, la quantitat de dos mil quatre-cents euros (2.400,00 euros), més els interessos legals meritats comptadors de la data de la interposició de la demanda (04-02-11) i el càlcul dels quals es realitzarà en l'execució d'este laude.  
Contra este laude es pot exercitar l'acció d'anul·lació davant de l'Audiència Provincial de València en el termini de dos mesos següents a la notificació, d'acord amb el que establixen els articles 40 a 43, els dos inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude es podrà sol·licitar a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, se'n podrà instar l'execució forçosa, davant del Jutjat de 1a Instància de València que corresponga, segons el que establix la Llei Orgànica 5/2011, de 20 de maig, complementària a la Llei 11/2011, de modificació de la Llei d'Arbitratge, que deroga expressament la lletra g de l'apartat 2 de l'article 86 tercer de la Llei Orgànica del Poder Judicial».  
Els esmentats terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 12 de desembre de 2011.- El president de la Junta Arbitral de Transports de València: Ramón Escrig Moreno.